Ne okrećite leđa križobolji

Obilježavanje  Svjetskog dana artritisa i Svjetskog dana kralježnice u Puli

Ovaj slogan je dio inicijative  koje su potakle udruge čiji je cilj promoviranje ranog otkrivanja  i liječenja grupe reumatskih bolesti koje jednim imenom nazivamo  Spondiloartritisi.

Bol u leđima je učestala tegoba  i javlja se u 80% osoba tijekom života te  predstavlja značajan javno -zdravstveni problem. U većini slučajeva je posljedica mehaničkog oštećenje ili razvoj degenerativne bolesti zglobova i diskova kralježnice. 

U oko 3% slučajeva bol u leđima je uzrokovana reumatskom upalom koja dugo vremena ostaje  neprepoznata te u nekim slučajevima može proći i deset godina  prije nego se ispravno dijagnosticira  njen uzrok. 

Kako razlikovati mehaničku od upalne križobolje

 Kod  neupalne ili "mehaničke"  križobolje tegobe se mogu javiti u bilo kojoj životnoj dobi.  Početak može biti vrlo nagao ali i postepen. Često se javlja nakon većeg fizičkog napora kao pulsirajuća ili probadajuća bol koja se mirovanjem ublažava.

Za razliku od  prethodne, upalna križobolja se  javlja u mlađih osoba, prije 40.godine života,bez prethodnog opterećenja. Nastaje postepeno  i pojačava se  u mirovanju ,posebno  pred zoru ,zbog čega se bolesnici  bude. Nakon ustajanja  i manje aktivnosti tegobe se smiruju. U jutarnjim satima se osjeća  ukočenost koja traje dulje od pola sata.

Bol se vrlo uspješno smiruje kod  uzimanja  nesteroidnih protuupalnih lijekova kao  što su  Brufen, Voltaren  i drugi. 

Ako imate bol u leđima  sa  znacima upalne križobolje, ako imate manje o 40 godina ako bolest traje  dulje od tri mjeseca, morate se javiti liječniku jer to može biti početak mnogo ozbiljnije bolesti kao što je  Spondiloartritis.

Sl. 2. Upalna križobolja dovodi do ukočenja kralježnice

Što su Spondiloartritisi ?

To je grupa  upalnih  reumatskih bolesti  koju karakteriziraju upalna križobolja  upala perifernih zglobova i hvatišta  tetiva za kost i specifične manifestacije na pojedinim organima  i sustavima. Bolest  se može javiti i u srodnika i može biti vezana za HLA B 27 antigen.  Ponekad bolest nosi i  naziv po specifičnim manifestacijama. Tako razlikujemo  psorijatički spondiloartritis  ili enteropatijski spondiloartritis kod ulceroznog kolitisa i Chronove bolesti. U tu grupu bolesti  ubrajamo i  ankilozantni spondilitis  koji je vrlo progresivan i može brzo dovesti  do značajnog ukočenja kralježnice i kukova s ozbiljnim oštećenjem funkcije. 

Nažalost, bolest se javlja i u djece kao Juvenilni spondiloartritis. Manje je poznato da  se kod urinarnih, genitalnih i crijevnih infekcija može javiti reaktivni artritis  koji  ima značajke ove grupe bolesti. Upala šarenice oka, posebno ako se stalno ponavlja, može biti reumatske  prirode i biti u svezi  sa spondiloartritisima.

Ako se bolest  rano  dijagnosticira,  pravilno liječi i rehabilitira ,  može se zaustaviti njena progresija i održati funkcija, radna sposobnost i kvaliteta života.

Sl 2 . Spondiloartritis se javlja u 30% osoba s psorijazom

ČESTA SHVAĆANJA ZBOG KOJIH MOŽDA ODGAĐATE POSJET LIJEČNIKU

· Vjerovanje  da  bolove najučinkovitije možete rješavati sami uzimanjem bezreceptnih lijekova protiv boli.

· Mišljenje d će čak i nakon tri mjeseca trajanja bol u leđima proći sama od sebe

· Shvaćanje da je bol u leđima  jednostavno sastavni dio starenja i posljedica normalnog trošenja i oštećenja.

· Vjerovanje da je bol u leđima posljedica lošeg položaja tijela za vrijeme ,

sjedenja i spavanja. 

· Shvaćanje da je fizikalna terapija sve što je potrebno  za uklanjanje boli u leđima. 





































































